24/12/2009 | Administración LocalMunicipal
Muros
Bases contratación laboral temporal dun animador cultural

A Xunta de Goberno Local do Concello de Muros aprobou na sesión do día 30 de novembro de 2009, a convocatoria e as bases que rexerán para a contratación laboral temporal dun animador cultural. Co obxecto de dar cumprimento ao mencionado acordo, procédese á publicación das bases, cuxo contido íntegro é o seguinte: O obxecto desta convocatoria é a contratación laboral temporal, dun/ha animador/a cultural polo período dun ano. Este programa é cofinanciado pola Excma. Deputación Provincial da Coruña, e rexerase polas bases publicadas no BOP do 30 de decembro de 2008. O cometido funcional do posto consistirá na realización das funcións propias da praza, consistentes no desenvolvemento dos programas culturais do Concello de Muros e da Deputación Provincial da Coruña, así como das actividades da sala NASMO e dos traballos de apoio nas aulas multimedia municipais, baixo a dirección da Concellería de Cultura, Deportes, Educación e Xuventude. Así mesmo, realizará aqueloutras tarefas que Ile poidan asignar os órganos competentes do Concello de Muros para a satisfacción das necesidades propias do servizo de obras e medio ambiente. O tipo de contrato será laboral temporal por obra ou servizo determinado, polo período dun ano, prorrogable con acordo das partes; e cun salario bruto de 800 €/mes, (incluídas pagas extras). A xornada laboral será completa, de 37,5 horas semanais, con horario de tarde e fins de semana. Requírese dispoñibilidade horaria. A convocatoria realizarase mediante a publicación da convocatoria e das bases no BOP e no taboleiro de edictos do concello. Os sucesivos anuncios publicaranse no taboleiro de anuncios do Concello de Muros. O sistema de selección será o concurso, que constará de dúas fases. - Concurso de méritos dos/as aspirantes, que se valorará de acordo co correspondente baremo en función da documentación achegada, asignándoselle unha puntuación máxima de 8 puntos. Non serán obxecto de valoración aqueles méritos que non se acreditasen en tempo e forma. Os méritos a valorar son os establecidos na parte específica das bases. - Entrevista dos aspirantes sobre o contido do posto, que se puntuará de 0 a 4 puntos. A puntuación máxima que poden obter os aspirantes será de 12 puntos. a) Ser de nacionalidade española ou cidadán membro dun Estado da Unión Europea nos termos da Lei 17/1993, de 23 de decembro e lexislación de desenvolvemento. b) Ter cumpridos os dezaseis anos de idade e non exceder, no seu caso, da idade máxima de xubilación establecida pola normativa. c) Estar en posesión do título de Técnico en Animación Sociocultural ou Diplomado en Educación Social; no seu defecto admitiranse outras titulacións equivalentes e/ou relacionadas co posto de traballo. d) Non padecer enfermidade ou eiva que impida o normal desempeño das funcións. e) Non ter sido separado mediante expediente disciplinario do servizo a calquera das AAPP, nin atoparse inhabilitado para o exercicio das funcións públicas. Todos os requisitos deberanse ter no momento de rematar o prazo de presentación de solicitudes. As persoas interesadas deberán presentar no Rexistro do Concello de Muros, no prazo de dez días naturais a contar dende o seguinte á publicación deste anuncio no BOP, unha instancia dirixida ao alcalde- presidente do Concello de Muros coa que se achegará o currículo vítae e a documentación acreditativa dos méritos alegados. Unha vez rematado o prazo de presentación de instancias, o alcalde dictará resolución aprobando a listaxe provisional de aspirantes admitidos e excluídos, coa indicación das causas de exclusión e concedendo un prazo de tres días naturais para a subsanación das deficiencias. Esta resolución será publicada no taboleiro de edictos do Concello. Transcorrido o prazo para a mellora das solicitudes e presentación de reclamacións, o alcalde ditará resolución aprobando a listaxe definitiva de admitidos e excluídos, publicándose no taboleiro de edictos do concello. Para o caso de non presentarse reclamacións ou non ser requirida a subsanación de ningunha solicitude, a listaxe provisional elevarase a definitiva automaticamente. A valoración de méritos puntuarase cun máximo de 8 puntos.8.1 TITULACIÓN: Valoraranse neste apartado as titulacións académicas distintas da requirida na convocatoria para o acceso, relacionadas co posto de traballo. Máximo 2 puntos, (25 %). 8.1.1 Título de Doutor. 2,00. puntos.8.1.2 Título de Licenciado, Arquitecto, Enxeñeiro, ou equivalente. 1,50 ptos.8.1.3 T. de Técnico Medio, Diplomado Univ., Arquitecto técnico ou equiv. 1 ptos.8.1.4 Ciclo Superior de F. P. ou equivalente. 0,50 ptos.8.1.5 Ciclo Medio de FP ou equivalente. 0,25 ptos 8.2 FORMACIÓN: Cursos, seminarios e xornadas, relacionados coa actividade a desenvolver no posto de traballo, impartidos pola Administración Pública ou entidades delas dependentes ou homologados, ata un máximo de 2,4 puntos, (30%). 8.2.1 Cursos de máis de 100 horas. 0,75 puntos.8.2.2 Cursos de 70 a 100 horas. 0,50 puntos.8.2.3 Cursos de 40 a 70 horas,. 0,35 puntos.8.2.4 Cursos que 15 a 40 horas. 0,20 puntos.8.2.5 Cursos de menos de 15 horas. 0,10 puntos.8.2.6 Cursos, xornadas, etc. nos que non figure o número de horas. 0,05 puntos.8.3 COÑECEMENTO DO IDIOMA GALEGO: Computándose unicamente o grao superior alegado e concédese validez tan so aos cursos ou titulacións oficiais ou que foran oficialmente obxecto de homologación. Puntuación máxima 1,6 puntos (20 %) 8.3.1 Celga 5, ou equivalente. 1,60 punto 8.3.2 Celga 4, ou equivalente. 1,00 puntos.8.3.3 Celga 3, ou equivalente. 0,50 puntos.8.4 EXPERIENCIA LABORAL: Puntuación máxima de 2 puntos, (25 %). 8.4.1 Por servicios prestados no Concello de Muros, en postos de traballo de contido semellante ao da praza a que se opta. 0,05 puntos/mes completo ou fracción.8.4.2 Por servicios prestados noutras AAPP., en postos de traballo de contido análogo ou categoría semellante ao da praza a que se opta.0,03 puntos/mes completo ou fracción.8.4.3 Por servicios prestados noutras empresas en postos de traballo de contido semellante ao desta praza.0,01 puntos/mes completo ou fracción. Por consideralo necesario, dadas as características da praza, celebrarase unha entrevista que versará sobre aspectos relacionados co posto. Valorándose de 0 a 4 puntos que se sumarán aos obtidos despois da aplicación dos outros criterios da convocatoria. A composición do tribunal cualificador encargado da valoración dos méritos na fase de concurso e da realización da entrevista, farase pública no taboleiro de edictos do Concello de Muros xunto coa publicación da listaxe provisional de admitidos e excluídos. Nesta publicación indicaranse, así mesmo, os suplentes dos membros do órgano de selección. O tribunal cualificador estará constituído polos seguintes membros: PRESIDENTE: un funcionario do concello designado pola Alcaldía. VOGAIS: tres funcionarios designados nomeados pola Alcaldía. SECRETARIO: O da Corporación ou funcionario da mesma en quen delegue, con voz pero sen voto. A Deputación da Coruña poderá nomear un representante, con voz e sen voto. O tribunal non poderá constituírse nin actuar sen a presenza, cando menos, da maioría absoluta dos seus membros, titulares ou suplentes, sendo preciso en todo caso a asistencia do Presidente e do Secretario ou de quen os substitúan. A cualificación obtida polos aspirantes será a resultante da suma dos puntos obtidos na fase de concurso e na entrevista. Determinada a cualificación final dos aspirantes, o Tribunal fará pública a relación dos candidatos coa puntuación obtida por cada un no taboleiro de anuncios do Concello. O Tribunal cualificador elevará proposta de contratación ao alcalde do Concello de Muros, a favor do/a aspirante que obtivese a puntuación máis alta. A proposta do Tribunal farase pública no taboleiro de anuncios do concello, sen prexuízo da súa comunicación ao interesado aos efectos de que compareza para a sinatura do contrato laboral. O tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo, en todo o non previsto nas bases, así como para a interpretación das mesmas. Muros a 15 de decembro de 2009. O alcalde, Asdo. Domingos Dosil Cubelo.